CELEX: 32019D1166
Language: mt
Date: 2019-06-28 00:00:00
Title: Deċiżjoni ta' Implimentazzjoni tal-Kummissjoni (UE) 2019/1166 tat-28 ta' Ġunju 2019 li temenda d-Deċiżjonijiet ta' Implimentazzjoni (UE) 2018/1113 fir-rigward tar-rappreżentant tad-detentur tal-awtorizzazzjoni (notifikata bid-dokument C(2019) 4604) (Test b'rilevanza għaż-ŻEE.)

8.7.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 182/44
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2019/1166
         tat-28 ta' Ġunju 2019
         li temenda d-Deċiżjonijiet ta' Implimentazzjoni (UE) 2018/1113 fir-rigward tar-rappreżentant tad-detentur tal-awtorizzazzjoni
         
            
               (notifikata bid-dokument C(2019) 4604)
            
         
         (It-testi bl-Olandiż u bil-Ġermaniż biss huma awtentiċi)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1829/2003 tal-Parlament Ewropew u tal-Kunsill tat-22 ta' Settembru 2003 dwar ikel u għalf modifikat ġenetikament (1), u b'mod partikolari l-Artikolu 11(3) u l-Artikolu 23(3) tiegħu,
         Billi:
         
                     (1)
                  
                  
                     Monsanto Europe S.A./N.V., Belgium hija r-rappreżentant ta' Union of Monsanto Company, ibbażata fl-Istati Uniti, skont id-Deċiżjoni ta' Implimentazzjoni tal-Kummissjoni (UE) 2018/1113 (2) għall-awtorizzazzjoni għall-ikel u l-għalf modifikat ġenetikament skont ir-Regolament (KE) Nru 1829/2003. Il-kodetenturi ta' din l-awtorizzazzjoni huma Monsanto Company, ibbażata fl-Istati Uniti, u KWS SAAT SE, ibbażata fil-Ġermanja.
                  
               
                     (2)
                  
                  
                     B'ittra bid-data tas-27 ta' Awwissu 2018, ir-rappreżentant mill-Union of Monsanto Company għal din l-awtorizzazzjoni, Monsanto Europe S.A./N.V., għarraf lill-Kummissjoni li huwa kkonverta l-forma ġuridika tiegħu u biddel ismu għal Bayer Agriculture BVBA, Belgium. B'ittra bid-data tal-4 ta' Settembru 2018, il-Kummissjoni infurmat lil Bayer Agriculture BVBA li l-awtorizzazzjonijiet ikkonċernati jenħtieġ jiġu emendati skont dan.
                  
               
                     (3)
                  
                  
                     Fl-14 ta' Frar 2019, KWS SAAT SE, il-Ġermanja kkonfermat bil-miktub il-ftehim tagħha bil-bidla tar-rappreżentant.
                  
               
                     (4)
                  
                  
                     L-implimentazzjoni tal-bidla mitluba tirrikjedi l-emenda tad-Deċiżjoni ta' Implimentazzjoni (UE) 2018/1113.
                  
               
                     (5)
                  
                  
                     L-emendi proposti għad-deċiżjonijiet ta' awtorizzazzjoni huma ta' natura purament amministrattiva u ma jinvolvux valutazzjoni ġdida tal-prodotti kkonċernati.
                  
               
                     (6)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf.
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni ta' Implimentazzjoni (UE) 2018/1113 hija emendata kif ġej:
            
                        (1)
                     
                     
                        It-test tal-punt (b) tal-Artikolu 6(1) huwa sostitwit b'dan li ġej “Monsanto Company, United States of America, rappreżentata minn Bayer Agriculture BVBA, Belgium”;
                     
                  
                        (2)
                     
                     
                        It-test tal-punt (b) tal-Artikolu 8 huwa sostitwit b'dan li ġej: “Bayer Agriculture BVBA, Scheldelaan 460, 2040 Antwerp, il-Belġju”;
                     
                  
                        (3)
                     
                     
                        Il-punt (a) tal-Anness jiġi sostitwit b'dan li ġej:
                        
                                    “(a)
                                 
                                 
                                    
                                       Applikanti u detenturi tal-awtorizzazzjoni:
                                    
                                    
                                                 
                                             
                                             
                                                Isem: KWS SAAT SE
                                                Indirizz: Grimsehlstrasse 31, D-37574 Einbeck, il-Ġermanja
                                                kif ukoll
                                             
                                          
                                                 
                                             
                                             
                                                Isem: Monsanto Company
                                                Indirizz: 800 N, Lindbergh Boulevard, St. Louis, Missouri 63167, l-Istati Uniti tal-Amerika
                                             
                                          Rappreżentat minn Bayer Agriculture BVBA, Scheldelaan 460, 2040 Antwerp, il-Belġju.”
                                 
                              
                  
         
            Artikolu 2
            Destinatarji
            Din id-Deċiżjoni hija indirizzata lil:
            
                        (a)
                     
                     
                        KWS SAAT SE, Grimsehlstrasse 31, D-37574 Einbeck, il-Ġermanja
                     
                  
                        (b)
                     
                     
                        Bayer Agriculture BVBA, Scheldelaan 460, 2040 Antwerp, il-Belġju.
                     
                  
         
            Magħmul fi Brussell, it-28 ta' Ġunju 2019.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 268, 18.10.2003, p. 1.
         
            (2)  Id-Deċiżjoni ta' Implimentazzjoni tal-Kummissjoni (UE) 2018/1113 tat-3 ta' Awwissu 2018 li ġġedded l-awtorizzazzjoni għat-tqegħid fis-suq ta' ikel u għalf magħmulin mill-pitravi ħelu ġenetikament modifikat tat-tip H7-1 (KM-ØØØH71-4), skont ir-Regolament (KE) Nru 1829/2003 tal-Parlament Ewropew u tal-Kunsill (ĠU L 203, 10.8.2018, p. 32).